బీజింగ్: వీలుచిక్కినప్పుడల్లా భారత్పై బురదచల్లుతూ బీజింగ్ను ఆకాశానికి ఎత్తేసే చైనా మీడియా 'గ్లోబల్ టైమ్స్' మరోసారి 'స్వామిభక్తి' చాటుకుంది. 'పద్దతులు నేర్చుకోండి' అంటూ భారత్కు హితోక్తులు చెప్పింది. సిక్కిం వ్యవహారంలో తలెత్తిన ప్రతిష్ఠంభనపై చైనా మీడియా భారత్పై ఉన్న అక్కసును మరోసారి వెళ్లగక్కింది. 'భారత దళాలను వెనక్కి పంపేందుకు చైనా అన్నిరకాల విధానాలనూ అనుసరించి తీరుతుంది. న్యూఢిల్లీ ఇప్పటికైనా పద్ధతులు నేర్చుకోవాలి' అని ఆ పత్రిక పేర్కొంది. 'చైనా-ఇండియా సరిహద్దులోని సిక్కిం సెక్షన్ విషయంలో భారత్కు ఎలాంటి అభ్యంతరాలు ఉండాల్సిన పనిలేదు. సరిహద్దులోని వెస్ట్రన్ సెక్షన్లో తరచు చొరబాటు జరుగుతున్నట్టు ఆరోపణలు వస్తున్నా, ప్రతిష్ఠంభనలు చోటుచేసుకోవడం మాత్రం అరుదు' అని తెలిపింది. చైనా, ఇండియా మధ్య ఈ ఏరియా విషయంలో ఎలాంటి వివాదం లేనందునే 2006లో సిక్కింలోని నాథూ లా పాస్ను చైనా తెరవడం జరిగిందని తెలిపింది. 'దిగువ స్థాయి భారత దళాల వల్లే ఈ సమస్య తలెత్తిందా లేక భారత ప్రభుత్వ వ్యూహాత్మక చర్య వల్లే సమస్య తలెత్తిందా అనేది ఇంకా స్పష్టం కాలేదు' అని ఆ వార్తా కథనం పేర్కొంది. దీని వెనుక ఉద్దేశం ఏదైనప్పటికీ చైనా తన వాదనకు కట్టుబడే ఉంటుందని, తమ భూభాగంలోకి చొచ్చుకొచ్చిన భారత దళాలను భారత భూభాగం వైపు తిప్పపంపేందుకు అవసరమైన అన్ని చర్యలూ తీసుకుంటుదని, చైనా రోడ్డు నిర్మాణాన్ని ఆపడం మాత్రం కుదరదని కుండబద్ధలు కొట్టింది. చైనా-భారత సరిహద్దులు పూర్తిగా మార్కింగ్ చేయలేదని, దీనిపై రెండు దేశాలకూ భిన్న అవగాహనలు ఉండొచ్చొని అభిప్రాయపడింది. ఆ కారణంగానే కొన్ని ఏరియాల్లో ఇరుదేశాల దళాలు ముఖాముఖీ తలపడే ఘటనలు అడపాదడపా చోటుచేసుకుంటున్నట్టు తెలిపింది. అయితే ఘర్షణలంటూ భారత మీడియా హైప్ సృష్టిస్తోందంటూ ఆరోపించింది. సరిహద్దు వివాదాలను వివాదం చేయకుండా చైనా సంయమనం పాటిస్తుంటే, భారత్ మాత్రం రెచ్చగొట్టే చర్యలకు దిగుతోందని, ఈసారి మాత్రం ఇండియా పద్ధతులు నేర్చుకోవడం మంచిదని 'గ్లోబల్ టైమ్స్' ఘాటు వ్యాఖ్యలు చేసింది.
beasing: veeluchikkinappudalla bhaaratpai buradachallutuu beejingnu aakaasaaniki ettese chaina media 'global times' marosari 'swaamibhakti' chaatukundi. 'paddatulu nerchukondi' antuu bhaaratku hitoktulu cheppindi. sikkim vyavahaaramlo talettina pratishtambhanapai chaina media bhaaratpai unna akkasunu marosari vellagakkindi. 'bhaarata dalaalanu venakki pampenduku chaina annirakaala vidhaanaalanuu anusarinchi teerutundi. newdhilly ippatikaina paddhatulu nerchukovali' ani aa patrika perkondi. 'chaina-india sarihaddulooni sikkim section vishayamlo bhaaratku elanti abhyantaraalu undaalsina paniledu. sarihaddulooni westran sectionlo tarachu chorabaatu jarugutunnattu aaropanalu vastunna, pratishtambhanalu chotuchesukovadam maatram arudu' ani telipindi. chaina, india madhya ee aria vishayamlo elanti vivaadam lenandune 2006loo sikkimlooni naathuu laa paasnu chaina teravadam jarigindani telipindi. 'diguva sthaayi bhaarata dalaala valle ee samasya talettindaa leka bhaarata prabhutva vyuuhaatmaka charya valle samasya talettindaa anedi inka spashtam kaaledu' ani aa varta kathanam perkondi. deeni venuka uddesam edainappatiki chaina tana vaadanaku kattubade untundani, tama bhuubhaagamlooki chochukochina bhaarata dalaalanu bhaarata bhuubhaagam vaipu tippapampenduku avasaramaina anni charyaluu teesukuntudani, chaina roddu nirmaanaanni aapadam maatram kudaradani kundabaddhalu kottindi. chaina-bhaarata sarihaddulu puurtigaa marking cheyaledani, deenipai rendu deshaalakuu bhinna avagaahanalu undochoni abhipraayapadindi. aa kaaranamgaane konni ariyaallo irudesaala dalaalu mukhamukhi talapade ghatanalu adapadadapa chotuchesukuntunnatta telipindi. ayithe gharshanalantu bhaarata media haip srushtistoondantuu aaropinchindi. sarihaddu vivaadaalanu vivaadam cheyakunda chaina samyamanam paatistunte, bharat maatram rechagotte charyalaku digutondani, eesaari maatram india paddhatulu nerchukovadam manchidani 'global times' ghaatu vyaakhyalu chesindi.